ผมเป็นผู้ชาย อายุ 28 น้ำหนัก 90 สูง 182 คับพึ่งสังเกตุเห็นวันนี้ พอดีมีตุ่มขึ้นที่อวัยวะเพศ สีชมพู(ไม่แน่ใจว่าเพราะไปจิ้มๆบีบๆมันรึปล่าว) กดแล้วเจ็บเล็กน้อย ฉี่ไม่มีอากาศปวดหรือแสบ ไม่มีหัวเหมือนหัวสิว ขึ้นที่โคน ด้านล่าง เหนือฐานประมาณ 1 เซ็น ขนาดใหญ่กว่าหัวคัตเติ้ลบัตขนาดปกติเล็กน้อยไม่เคยซื้อบริการ แฟนกับผมอยู่บ้านด้วยกันเพราะ WFH เลยไม่น่าเป็นโรคติดต่อทางเพศอาการแบบนี้พอทราบไหมคับว่าเป็นอะไร ควรรักษาหรือดูแลตัวเองอย่างไรปล. หากต้องการ ยินดีแนบรูปเพื่อเป็นตัวอย่างให้คนอื่นเห็นคับ
สวัสดีค่ะอาการมีตุ่มคล้ายสิวขึ้นที่บริเวณโคนอวัยวะเพศชายด้านล่างดังกล่าวมานั้น อาจจะเกิดจาก ตุ่มจากต่อมไขมันที่โตผิดปกติ แต่ไม่ใช่โรคที่ต้องได้รับการรักษา หรือเป็นตุ่มPPPซึ่งเป็นตุ่มเนื้อใส ๆ เล็ก ๆ ที่ขึ้นอยู่บริเวณใต้คอหยักของอวัยวะเพศชาย ไม่อันตราย ไม่ต้องรักษาเช่นกันสาเหตุที่อาจจะเป็นการติดเชื้อเช่น เริมที่อวัยวะเพศ มักมาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส หูดเช่นหูดหงอนไก่ หูดข้าวสุก จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกันในเบื้องต้น ไม่ไปแกะเกาบริเวณที่เป็น งดการมีเพศสัมพันธ์ในขณะที่ยังมีตุ่มให้เห็นชัดเจน ถ้าตุ่มโตเร็ว เจ็บเยอะ มีเลือดหรือหนองไหลจากตุ่ม อาจบ่งบอกถึงสาเหตุที่เป็นการติดเชื้อ ควรไปพบแพทย์เพื่อรับการรักษาอย่างเหมาะสมต่อไป